Bilag: Tillæg til kvalitetsrapport for dagtilbud, skole og familie.

Center for Dagtilbud og Skoler

Dato: 17. august 2020

Sagsnr.: 19/30657

# Ny bekendtgørelse om kvalitetsrapporter på skoleområdet

Den 13. marts 2020 trådte den nye bekendtgørelse om kvalitetsrapporter på skoleområdet i kraft, og Styrelsen for Undervisning og Kvalitet meddelte, at kommunerne skulle udarbejde et tillæg til kvalitetsrapporten for skoleåret 2018/2019. Samtidig blev fristen for Byrådets behandling af kvalitetsrapporten forlænget til den 1. oktober 2020.

Den nye bekendtgørelse betyder, at følgende nye oplysninger skal medtages i kvalitetsrapporten:

1. ’Andel af elever, der aflægger alle obligatoriske 9. klasseprøver', skal tilføjes som obligatorisk resultatoplysning, jf. § 2.
2. Der skal redegøres for skolernes planlagte ændringer i skoleugens længde i medfør af folkeskolelovens §§ 16 b og 16 d samt den planlagte anvendelse af de frigivne ressourcer i skoleåret 2019/20, jf. ny § 7. Der skal kun redegøres for den planlagte anvendelse af den frigivne tid i skoleåret 2019/20, da skoleåret ikke er afsluttet ved kvalitetsrapportens udarbejdelse.

**Andel af elever, der har aflagt alle obligatoriske 9. klasseprøver**

De obligatoriske prøver dækker alle bundne prøver og udtræksfag. Denne indikator er ny i kvalitetsrapporten og vil fremover blive fulgt nøje.

I tabellen herunder ses andelen af elever, der har aflagt alle obligatoriske prøver i skoleårene 2016/2017, 2017/2018 og 2018/2019.

*Figur 1. Andel elever, der har aflagt alle prøver, 9. klasse, alle klasser*

Figur 1 viser andelen af elever i almen og specialklasser, der har aflagt alle obligatoriske prøver. Helsingør Kommune ligger under landsgennemsnittet i de tre skoleår. Over de tre skoleår er forskellen øget fra 2,4 procentpoint til 4,1 procentpoint.

*Figur 2. Andel elever, der har aflagt alle prøver, 9. klasse, almenklasser*

Figur 2 viser andelen af elever i almenklasser, der har aflagt alle obligatoriske prøver. Helsingør Kommune ligger under landsgennemsnittet i de tre skoleår. Over de tre skoleår er forskellen svingende; først stigende fra 1,6 procentpoint i skoleåret 2016/2017 til 2,6 procentpoint i skoleåret 2017/2018 for derefter at falde i skoleåret 2018/2019 til 2,1 procentpoint.

*Figur 3. Andel elever, der har aflagt alle prøver, 9. klasse, alle klasser og almenklasser 2018/2019.*

Figur 3 viser andelen af elever, der har aflagt alle obligatoriske prøver i skoleåret 2018/2019 pr. skole. Figuren viser andelen af alle elever og elever i almenklasser for hver skole.

Figuren viser, at eleverne i specialklasser og gruppeordninger i mindre grad aflægger alle obligatoriske afgangsprøver. Det er væsentligt at huske, at det for en del af eleverne i specialtilbud er et mål at aflægge prøve i et eller flere af hovedfagene dansk, matematik og engelsk. Elever, der kun har aflagt prøve i hovedfagene, tæller ikke med i andelen her, men for den enkelte elev kan det være en stor sejr.

Skolerne har et stort fokus på, at alle elever skal tage folkeskolens afgangsprøve.

Nogle elever, der har været syge ved afgangsprøven, aflægger aldrig sygeprøve, idet de går direkte videre på en ungdomsuddannelse. Tallene kan dermed ikke direkte tages som en indikator på et uddannelsesniveau.

**Planlagt anvendelse af § 16 b og §16 d i skoleåret 2019/2020**

Kvalitetsrapporten er normalt en afrapportering af et eller flere skoleår til brug for Byrådets tilsyn med skolerne. Det er således meget usædvanligt, at skolerne har skullet indrapportere den *planlagte* anvendelse af de paragraffer i folkeskoleloven, der giver mulighed for at konvertere understøttende undervisning til to-voksenundervisning. Fremover vil der være tale om en afrapportering i lighed med de øvrige elementer i kvalitetsrapporten.

Undervisningsministeriet har i skoleårene 2017/2018, 2018/2019 og 2019/2020 har et forsøg med en mere fleksibel tilrettelæggelse af skoledagen, hvor 7., 8. og 9. klassetrin på Tibberupskolen, Skolen ved Rønnebær Allé og Hellebækskolen har deltaget. Forsøget har medført, at skolerne har kunnet konvertere understøttende undervisning til to-voksenundervisning på vilkår, som fremgår af folkeskoleloven, som den ser ud i dag efter de seneste ændringer. Forsøgsårgangene er medtaget i opgørelserne herunder.

Skolerne har i vid udstrækning benyttet sig af muligheden for at konvertere understøttende undervisning til to-voksenundervisning.

Oversigt over skolernes anvendelse af § 16b og § 16d. Tikøb Skole har ikke anvendt §16 b og § 16 d.

Skole: Espergærde Skole

|  |  |  |
| --- | --- | --- |
| Klassetrin | Antal lektioner pr. uge, der er konverteret | Den planlagte anvendelse af ressourcerne |
| 0. | 3 | Tovoksen i UUV |
| 1. | 3 | Tovoksen i UUV og dansk |
| 2. | 3 | Tovoksen i UUV og dansk |
| 3. | 3 | Tovoksen i UUV og dansk |
| 4. | 3 | To-lærerordning i håndværk og design |
| 5. | 2 | To-lærerordning i håndværk og design |
| 6. | 2 | To-lærerordning i håndværk og design/madkundskab |
| 7. | 2 | To-voksenordning i kompetencefaget |
| 8. | 2 | To-voksenordning i kompetencefaget |
| 9. | 2 | To-voksenordning i kompetencefaget |

Skole: Hellebækskolen

|  |  |  |
| --- | --- | --- |
| Klassetrin | Antal lektioner pr. uge, der er konverteret | Den planlagte anvendelse af ressourcerne |
| 0. | 3 | To-voksenordning udeskole |
| 1. | 3 | To-voksenordning udeskole |
| 2. | 3 | To-voksenordning udeskole |
| 3. | 3 | To-voksen læseindsats |
| 4. | 2 | Delehold i valgfag og Håndværk og design |
| 5. | 1 | Delehold i sprog, Håndværk og design og valgfag |
| 6. | 1 | Delehold i sprog og valgfag |
| 7. | 2 | To-voksenordning og delehold i sprog |
| 8. | 2 | To-voksenordning og delehold i sprog |
| 9. | 2 | To-voksenordning og delehold i sprog |

Skole: Helsingør Skole

|  |  |  |
| --- | --- | --- |
| Klassetrin | Antal lektioner pr. uge, der er konverteret | Den planlagte anvendelse af ressourcerne |
| 0. | 2-3 | To-voksenordning i dansk og matematik |
| 1. | 2-3 | To-voksenordning i dansk og matematik |
| 2. | 2-3 | To-voksenordning i dansk og matematik |
| 3. | 2-3 | To-voksenordning i dansk og matematik |
| 4. | 2-2,67 | To-voksenordning i dansk, matematik og de praktisk musiske fag |
| 5. | 2-2,67 | To-voksenordning i dansk, matematik og de praktisk musiske fag |
| 6. | 2-2,67 | To-voksenordning i dansk, matematik og de praktisk musiske fag |
| 7. | 2-2,67 | Dansk, matematik, lego, engelsk og innovation |
| 8. | 2-2,67 | Dansk, matematik, lego, engelsk og innovation |
| 9. | 2,67 | Dansk, matematik, engelsk og eksamensforberedelse. |

Skole: Hornbæk Skole

|  |  |  |
| --- | --- | --- |
| Klassetrin | Antal lektioner pr. uge, der er konverteret | Den planlagte anvendelse af ressourcerne |
| 0. | 2 | Læseindsats og tidlig matematik |
| 1. | 2 | Tværfaglig undervisning |
| 2. | 2 | Tværfaglig undervisning |
| 3. | 2 | Tværfaglig undervisning |
| 4. | 2 | Tværfaglig undervisning, individuelle samtaler, demokrati og trivsel |
| 5. | 2 | Tværfaglig undervisning, individuelle samtaler, demokrati og trivsel |
| 6. | 2 | Tværfaglig undervisning, individuelle samtaler, demokrati og trivsel |
| 7. | 2 | Tværfaglig undervisning, individuelle samtaler, demokrati og trivsel |
| 8. | 2 | Konfirmationsforberedelse, individuelle samtaler, demokrati og trivsel |
| 9. | 2 | Tværfaglig undervisning, individuelle samtaler, demokrati og trivsel |

Skole: Skolerne i Snekkersten

|  |  |  |
| --- | --- | --- |
| Klassetrin | Antal lektioner pr. uge, der er konverteret | Den planlagte anvendelse af ressourcerne |
| 0. | 2 | To-voksenordning i dansk/matematik |
| 1. | 2 | To-voksenordning i dansk/matematik og engelsk |
| 2. | 2 | To-voksenordning i dansk/matematik og engelsk |
| 3. | 2 | To-voksenordning i dansk/matematik, kristendom og engelsk |
| 4. | 2 | To-voksenordning i dansk og matematik |
| 5. | 2 | To-voksenordning i dansk og matematik |
| 6. | 2 | To-voksenordning i dansk og matematik |
| 7. | 3 | To-voksenordning i dansk og matematik |
| 8. | 1 | To-voksenordning i dansk og matematik |
| 9. | 3 | To-voksenordning i dansk og matematik |